פוליה

פּוּליה (באיטלקית: Puglia) הוא מחוז בדרום-מזרח איטליה; חלקו הדרומי הוא חצי האי סלנטו, ה"עקב" ב"מגף האיטלקי". גאוגרפיה מחוז פוליה גובל בצפון במוליזה, במערב בקמפניה ובבזיליקטה, בדרום במפרץ טאראנטו ובים היוני, ובמזרח בים האדריאטי. שטח המחוז 19,366 קמ"ר, ומספר תושביו מעל 4 מיליון. בירת המחוז היא בארי. המחוז מחולק לשש נפות והן: בארי, ברינדיזי, בארלטה-אנדריה-טראני, פוג'ה, לצ'ה וטאראנטו. שטח נפת פוג'יה חופף פחות או יותר לשטח של "קפיטנטה" (Capitanata). מקור השם קפיטנטה ("קטפנו" ;Catapano) הוא מן המונח הלטיני "קפיטן" אשר משמעותו קפטן. שטח נפת בארי חופף פחות או יותר לשטח של "טֶרָה דִּי בארי" (Terra di Bari).שטח נפת לצ'ה חופף פחות או יותר לשטח של "טֶרָה ד'אוטרנטו" (Terra d'Ótranto). המחוז מרוחק בקצהו הדרומי רק 80 ק"מ מחופי אלבניה הנמצאת מצידו השני של הים האדריאטי. חקלאות הגידולים החקלאיים במחוז הם: זיתים כרמים דגנים שקדים טבק תאנים כבשים עיזים פרות חזירים היסטוריה בזמנים קדומים מאוד נקרא רק החלק הצפוני של פוליה בשמו הנוכחי; החלק הדרומי, חצי האי סלנטו – ה"עקב" ב"מגף האיטלקי" – נקרא אז קלבריה. באזור הר סרסנו נמצאו קברים מהמאה ה-9 לפנה"ס. האזור היה מיושב בתחילה על ידי שבטים איטליים וקבוצות תושבים מיוון הקדומה שישבו במקום עד המאה ה-4 לפנה"ס, אז נכבש המקום על ידי הרומאים. בזמן המלחמות הפוניות לקח המחוז חלק חשוב במלחמה הפונית השנייה. מסורות יהודיות מימי הביניים קושרות את ראשית ההתיישבות היהודית באזור לימי חורבן ירושלים בידי הרומאים בשנת 70. על פי מגילת אחימעץ מן המאה ה־11, וכן בגרסאות מאוחרות של ספר יוסיפון, סופר כי כ-5,000 שבויים יהודים שנלקחו בידי טיטוס יושבו בערים שונות בפוליה, ובהן אוריה, אוטרנטו וטראני. לאחר נפילת רומא התיישבו במקום קבוצות של גותים, לומברדים וביזנטים. במהלך המאה ה-11 נכבשה פוליה על ידי הנורמנים. מידי הנורמנים עברה פוליה לידי ממלכת סיציליה ומשם לממלכת נאפולי. מסוף המאה ה-12 ובתחילת המאה ה-13 הייתה פוליה תחת שלטון בית הוהנשטאופן הגרמני. ערי הנמל של פוליה – בארי וברינדיזי, שימשו כנמלי המוצא לספינות המעפילים לארץ ישראל, משלהי מלחמת העולם השנייה ועד הקמת המדינה. נמלי התעופה העיקריים של פוליה הם נמל התעופה בארי-פאלזה, ונמל התעופה ברינדיזי. קישורים חיצוניים אתר האינטרנט הרשמי של פוליה (באיטלקית) אייל גרוס, תענוגות במעוז הבישול הביתי העני: מסע אל הנופים, האוכל, האדריכלות והיין של פוליה, הבלוג של אייל גרוס, 27 בינואר 2009 טל עופר, ‏יעדי טיול בפוליה - סדרה בת שתי כתבות, באתר GoTravel אליאור לוי, פוליה: בקצה המגף האיטלקי מסתתרת חופשה, באתר ynet, 11 ביוני 2013 עדי חשמונאי‏, פוליה: חופשה בעקב של המגף האיטלקי, באתר וואלה, 10 ביוני 2015 לורי שטטמאור, מסע על עקבים: 5 סיבות לבקר בחבל פוליה, באתר ynet, 12 ביוני 2015 משה גלעד, חבל פוליה באיטליה: האיטריה היפה שבקצה המגף, באתר הארץ, 19 במרץ 2018 עכבר העיר, פלאי פוליה: היעד הכי יפה שאתם עדיין לא מכירים, באתר הארץ, 19 במרץ 2018 דוד שושן, החופים, הערים הקטנות, הפסטות והדגים: מסע של סוף קיץ בפוליה, באתר הארץ, 20 בספטמבר 2021 אבי פרימו, פוליה שואפת להיות הטוסקנה הבאה, אבל עוד ארוכה הדרך, באתר TheMarker‏, 22 במאי 2025 פוליה, באתר אנציקלופדיה בריטניקה (באנגלית) פוליה (איטליה), דף שער בספרייה הלאומית הערות שוליים